สวัสดีคะคุณ คือเมื่อเดือน มีนาคม ดิฉันประจำเดือนมาวันที่ 4 มี.ค. - 7 มี.ค. (แต่มาไม่มาก น้อยผิดปกติ สองวันท้ายๆเหมือนจะออกมานิดเดียว ก็ยังไม่คิดมากคิดว่าคงเครียดเลยมาน้อย) และพอวันที่ 23 - 26 มี.ค. ประจำเดือนก็มาอีก สองวันแรกวันที่ 23- 24 มี.ค. มาเยอะเหมือนที่เคยเป็นอีก2วันหลังเริ่มน้อยคะพอเดือนเมษายน ประจำเดือนก็มา วันที่ 17-20 เมษายน สองวันแรกวันที่ 17- 18 เม.ย. มาเยอะเหมือนที่เคยเป็นอีก2วันหลังเริ่มน้อยคะพอเดือนนี้ พฤษภาคม ประจำเดือนมาวันนี้คะ วันที่ 7 พฤษภาคม ยังไม่ไม่เยอะมากคะอาการแบบนี้เป็นสัญญาบอกว่าเราเป็นอะไรคะคุณ คิดว่าตัวเองต้องผิดปกติคะ แต่ไม่รู้ว่าผิดปกติในส่วนไหน ปัจจุบัมีลูก 1 คะ ลูกชายอายุ 2.8 ขวบ ดิฉัน อายุ 34
สวัสดีค่ะ การมีประจำเดือนมาในวันที่ 4 มี.ค. และ 23 มี.ค. เท่ากับมีระยะห่าง 20 วัน ส่วนการมีประจำเดือนในวันที่ 17 เม.ย. เท่ากับมีระยะห่าง 26 วัน และการมีประจำเดือนในวันที่ 7 พ.ค. เท่ากับมีระยะห่าง 21 วัน ซึ่งจริงๆ แล้วถือเป็นระยะห่างที่ยังอาจเรียกว่าเป็นปกติได้ (ระยะห่างระหว่างรอบเดือนที่ปกติคือ 21-35 วัน) หากปริมาณประจำเดือนที่มาไม่ได้มีมาก และไม่ได้ออกนานเกิน 7 วันแนะนำให้สังเกตประจำเดือนไปก่อนค่ะ หากระยะห่างยังคงน้อยกว่า 21 วันในทุกๆรอบ หรือมีปริมาณประจำเดือนมาก หรือประจำเดือนมานานกว่า 7 วัน หรือมีเลือดออกกะปริดกะปรอยระหว่างรอบเดือน หรือมีอาการปวดท้องน้อยมาก จึงควรไปแพทย์เพื่อหาส่เหตุต่างๆ เช่น มีเนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น หรือมีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ ภาวะไทรอยด์ฮอร์โมนต่ำ เป็นต้น นอกจากนี้หากมีการใช้ยาฮอร์โมนต่างๆ เช่น ยาคุมกำเนิดต่างๆ ยาสตรี ยาสมถนไพร อาหารเสริม ก็อาจทำให้มีเลือดประจำเดือนผิดปกติได้เช่นกัน